Det viste seg at toeren var bedre enn eneren i finsk toppoppgjør.

Dicken trakk det lengste strået i toppkampen mot Cocks i finsk herrehåndball onsdag kveld. Med 27 mot 26 viste tabelltoer Dicken styrke, men Cocks har fortsatt en trygg luke på toppen av tabellen i serien med det passende navnet «SM-liiga Runkosarja».

At Dicken bestod manndomstesten borte mot serielederne gjør at laget i aller høyeste grad har mulighet til å ta seriesølv i Runkosarja. Cocks har ligget på toppen i store deler av sesongen, og var allerede seriemestre før oppgjøret med Dicken.

Dicken har kjempet mot HC West om toer-posisjonen, og utnyttet at Cocks var slappe og ikke helt på hugget.

Med 27-26-seieren mot Cocks trenger Dicken bare å slå tabelljumbo Akilles og nestjumbo ÅIFK for å sikre sølvet.

Nøkkelen bak triumfen mot Cocks var at laget klarte å temme hjemmelagets potente målscorer Teemu Tamminen. Tamminen, som har scoret hele 155 mål på 20 kamper i ligaen, noterte seg bare for tre fulltreffere mot Dicken.



Cocks har mulighet til å få oppreisning mot Akilles om to uker i det som er lagets siste seriekamp denne sesongen.

Vi kommer tilbake med flere nyheter fra karene som en kjent for sin ballbehandling i Runkosarja dersom flere interessante navn skulle dukke opp.